Alex Ahrendtsen (DF), 2025-05-14:
Tak, formand.
Først en tak til ministeren og til kollegerne for en god, sober debat, og en særlig tak til Liberal Alliance for fuldtonet at støtte forslaget og også at gøre det med gode argumenter og med helt konkrete eksempler på, hvorfor det giver mening at støtte.
Tak for det.
Jeg vil også gerne rette en tak til Enhedslistens hr. Søren Søndergaard for en meget morsom tale som altid og også sige tak for de semantiske betragtninger; det kan jo være, vi næste gang skal sende det til hr. Søren Søndergaard, der lige kan kigge det igennem for at rette de eventuelle små sproglige fejl eller få mulighed for at forbedre det rent sprogligt.
Men det er også et stråmandsargument.
Hvis man har taget beslutningen, skal man nok blive skilt, uanset hvilke forslag der er til at blive sammen.
Det er amerikansk teknologi.
At der så kan være teknologi, kinesisk teknologi, på iPhonen, ved vi alle.
TikTok er f.eks. en app, der er godkendt af Apple til at fungere på iPhones.
Ja, iPhonen bliver lavet i Kina.
Men iPhonen er en amerikansk teknologi, så det er et lidt underligt argument at sige nej til forslaget.
Så er der Danmarksdemokraterne, Konservative og Enhedslisten, der stiler mod en beretning, og som altså generelt er positive over for, at vi gør et eller andet, og resten i salen stemmer imod.
Der har hr. Søren Søndergaard jo ret: Det er svært at få opbakning til beslutningsforslag.
Den samme sikkerhedsrisiko udgør kinesisk teknologi.
Jeg tror slet ikke, man er klar over, hvor farligt det her er.
Vi taler ikke om et demokratisk land.
Vi taler om et socialistisk-kommunistisk diktatur, som arbejder målrettet, sammen med Rusland og sammen med Iran, på at undergrave Vesten, og de benytter sig af alle redskaber til det, herunder at statsstøtte virksomheder, at dumpe priserne og at sende deres produkter på markedet, så de samtidig kan spionere og underminere vores frie samfund.
Der overrasker det mig virkelig, at liberale partier synes, det er fantastisk, og at man er så forhippede på at bevare forbindelsen til Kina, at man fuldstændig ser bort fra den ideologiske fare, Kina udgør for et liberalt, frihedselskende, markedsorienteret samfund.
Jeg forstår det simpelt hen ikke.
Det bedste ville jo have været, at man fra regeringens og fra ministerens side havde støttet det her forslag, ved at man havde lavet et udvalg, der skulle kigge nærmere på, hvordan vi kunne gøre det, og hvordan vi kunne arbejde aktivt i EU.
Det har man ikke gjort.
Man har henvist til NIS 2 og andre ting, der er sat i værk fra EU's side, som ikke har så meget at gøre med de her produkter, der vælter ind over grænsen.
Så det er lidt skuffende.
Altså, Dansk Folkeparti plejer at være 5-10 år før alle andre, så mon ikke vi på et eller andet tidspunkt vender tilbage til den her sag og forhåbentlig får forbudt mange af disse produkter, så vi ikke skal se dem nogen steder, og så de ikke hænger som videokameraer på vores universiteter og vi ikke ved, hvad der bliver gjort med disse billeder, der bliver taget der.
Jeg takker dog for debatten.
Det har været en god debat, og så håber jeg selvfølgelig på, at mine kolleger besinder sig på et eller andet tidspunkt og måske endda når frem til, at de skal stemme ja til dette forslag, hvis vi kan nå til enighed om en beretning, og hvis det er, at vi i Dansk Folkeparti har lyst til at lave en sådan.
Jeg takker for debatten.